CELEX: 32014R0001
Language: da
Date: 2013-08-28 00:00:00
Title: Kommissionens delegerede forordning (EU) nr. 1/2014 af 28. august 2013 om affattelse af bilag III til Europa-Parlamentets og Rådets forordning (EU) nr. 978/2012 om anvendelse af et arrangement med generelle toldpræferencer

4.1.2014   
            
            
               DA
            
            
               Den Europæiske Unions Tidende
            
            
               L 1/1
            
         
      KOMMISSIONENS DELEGEREDE FORORDNING (EU) Nr. 1/2014
   af 28. august 2013
   om affattelse af bilag III til Europa-Parlamentets og Rådets forordning (EU) nr. 978/2012 om anvendelse af et arrangement med generelle toldpræferencer
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, særlig artikel 207,
   under henvisning til Europa-Parlamentets og Rådets forordning (EU) nr. 978/2012 af 25. oktober 2012 om anvendelse af et arrangement med generelle toldpræferencer og om ophævelse af Rådets forordning (EF) nr. 732/2008 (1), særlig artikel 10, stk. 4, og
   ud fra følgende betragtninger:
   
               (1)
            
            
               Artikel 9, stk. 1, i forordning (EU) nr. 978/2012 (GSP-forordningen) fastsætter specifikke kriterier for indrømmelse af toldpræferencer under den særlige ansporende ordning for bæredygtig udvikling og god regeringsførelse (GSP+) til det anmodende land. Landet bør i denne forbindelse betragtes som sårbart. Det bør have ratificeret alle de i bilag VIII til GSP-forordningen opførte konventioner, og de seneste tilgængelige konklusioner fra de relevante overvågningsorganer må ikke påpege grov forsømmelighed med den effektive gennemførelse af nogen af disse konventioner. Det må ikke vedrørende en af de relevante konventioner have taget et forbehold, som er forbudt i henhold til en af disse konventioner, eller som udelukkende for så vidt angår artikel 9 i GSP-forordningen anses for at være uforeneligt med konventionens hensigt og formål. Det skal uden forbehold acceptere de enkelte konventioners rapporteringskrav og give de bindende tilsagn, der er omhandlet i litra d), e) og f) i artikel 9, stk. 1, i GSP-forordningen.
            
         
               (2)
            
            
               Hvert anmodende land, der ønsker GSP+-begunstigelse, skulle indgive en anmodning med udførlige oplysninger om ratificeringen af de relevante konventioner, landets forbehold og indsigelser mod disse forbehold fra andre parter i konventionen samt landets bindende tilsagn.
            
         
               (3)
            
            
               Kommissionen modtog anmodninger fra Armenien, Bolivia, Costa Rica, Ecuador, Georgien, Kap Verde, Mongoliet, Pakistan, Paraguay og Peru.
            
         
               (4)
            
            
               Kommissionen er blevet bemyndiget til at vedtage en delegeret retsakt i overensstemmelse med artikel 290 i TEUF for at affatte bilag III med henblik på at indrømme GSP+-begunstigelse ved at tilføje det anmodende land til listen over GSP+-begunstigede lande.
            
         
               (5)
            
            
               Kommissionen har gennemgået anmodningerne i overensstemmelse med bestemmelserne i artikel 10, stk. 1, i GSP-forordningen og har opstillet listen over GSP+-begunstigede lande, der opfylder kriterierne. Følgelig bør disse lande indrømmes GSP+-begunstigelse fra den 1. januar 2014 —
            
         VEDTAGET DENNE FORORDNING:
   Artikel 1
   Bilag III til forordning (EU) nr. 978/2012 affattes som angivet i bilaget til denne forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 1. januar 2014.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. august 2013.
      
         
            På Kommissionens vegne
         
         José Manuel BARROSO
         
         
            Formand
         
      
   
   
      (1)  EUT L 303 af 31.10.2012, s. 1.
   
      BILAG
      
         
            »BILAG III
            
               Begunstigede lande
                (1), der er omfattet af den særlige ansporende ordning for bæredygtig udvikling og god regeringsførelse, som omhandlet i artikel 1, stk. 2, litra b)
            
            
                        Kolonne A
                     
                     
                        :
                     
                     
                        alfabetisk kode i overensstemmelse med den statistiske lande- og områdefortegnelse for Unionens udenrigshandel
                     
                  
                        Kolonne B
                     
                     
                        :
                     
                     
                        navn
                     
                  
                        A
                     
                     
                        B
                     
                  
                        AM
                     
                     
                        Armenien
                     
                  
                        BO
                     
                     
                        Bolivia
                     
                  
                        CR
                     
                     
                        Costa Rica
                     
                  
                        EC
                     
                     
                        Ecuador
                     
                  
                        GE
                     
                     
                        Georgien
                     
                  
                        CV
                     
                     
                        Kap Verde
                     
                  
                        MN
                     
                     
                        Mongoliet
                     
                  
                        PE
                     
                     
                        Peru
                     
                  
                        PK
                     
                     
                        Pakistan
                     
                  
                        PY
                     
                     
                        Paraguay
                     
                  
               Begunstigede lande, der er omfattet af den særlige ansporende ordning for bæredygtig udvikling og god regeringsførelse, som omhandlet i artikel 1, stk. 2, litra b), og som er blevet midlertidigt tilbagetrukket fra nævnte ordning for alle eller visse varer med oprindelse i disse lande
            
            
                        Kolonne A
                     
                     
                        :
                     
                     
                        alfabetisk kode i overensstemmelse med den statistiske lande- og områdefortegnelse for Unionens udenrigshandel
                     
                  
                        Kolonne B
                     
                     
                        :
                     
                     
                        navn
                     
                  
                        A
                     
                     
                        B
                     
                  
                         
                     
                     
                         
                     
                  
      
      
         (1)  Listen omfatter lande, for hvilke præferencerne kan være blevet midlertidigt tilbagetrukket eller suspenderet. Kommissionen eller de kompetente myndigheder i det pågældende land kan bistå med en ajourført liste«.